cyanic-selkie/wikianc huggingface dataset:
Nyholm
På Nyholm ligger det tidligere eskadrebygninger og verksteder og Søværnets Officersskole. Mastekranen og Verftsbrovagten er andre av øyas fredede bygninger.
Ved Bradbænken ligger skoleskipet «Georg Stage», museumsskipet «P547 Sehested» og ubåten «Sælen» som også har blitt åpnet som museum.
Amanda Ahrnbom
Amanda Ahrnbom (født 1. september 1989) er en svensk kjelkehockeyspiller. Hun spiller forward, og representerer Malmö FIFH.
Hun ble tatt ut på det svenske laget til de paralympiske vinterlekene 2006, men ble nektet deltakelse, fordi IPC bestemte at kjelkehockey i disse lekene kun var for menn.
Herodiashegre
Herodiashegre er en nordamerikansk hegre som tilsvarer gråhegren i Den gamle verden.
Inndeling
Inndelingen under følger HBW Alive og er i henhold til Martínez-Vilalta & Motis (2018). Norske navn på artene følger Norsk navnekomité for fugl og er i henhold til Syvertsen et al. (2008, 2017). Navn og beskrivelser i parentes er ikke offisielle, men kun foreløpige beskrivelser.
Nestekjærlighet
Nestekjærlighet er omsorg for andre mennesker og det å føle seg ansvarlig for ethvert medmenneskes velferd uten hensyn til religion, kjønn eller politisk standpunkt. Mens noen betrakter det som et element i sosial kontroll, ser andre på det kun som en form for altruisme. Nestekjærligheten er et eksempel på en aktiv, utadvendt kjærlighet.
Nestekjærlighet er i Vesten ofte knyttet til begreper og sitater fra Bibelen. I Lukas 10,27-28 står det: ''«Han svarte: Du skal elske Herren din Gud av hele ditt hjerte og av hele din sjel og av all din kraft og av all din forstand, og din neste som deg selv. Da sa Jesus: Du svarte rett. Gjør det, så skal du leve.» I Romerne 13,9 sier Paulus: «For budene: Du skal ikke bryte ekteskapet, Du skal ikke slå i hjel, Du skal ikke stjele, Du skal ikke begjære, eller hvilket bud det kan være, de sammenfattes i dette: Du skal elske din neste som deg selv.»
Eksterne lenker
Štedrosť
Mancio Ito
Mancio Ito (japansk: 伊東マンショ, Itō Mansho; født 1570, død 13. november 1612) var en japansk adelsmann (samurai) og den første offisielle utsending fra Japan til Europa. Han ble senere presteviet i jesuittordenen.
Bakgrunn
Som småbarn kom Mansho Ito med sine foreldre til Funai (nå Oita), der han ble døpt. Han studerte ved gutteseminaret i Harima, som stod under jesuittenes ledelse. Der lærte han seg latin, noe som han senere skulle få god bruk for under sin sendeferd til Europa.
Sendemann
Idéen om en offisiell japansk sendeferd til Europa hadde sin opprinnelse hos jesuitten Alessandro Valignano, og ble støttet økonomisk av de tre kirishitan-kristne daimyoene Omura Sumitada (1532–1587), Otomo Sorin (1530–1587) og Arima Harunobu (1567–1612).
Ito ble utvalgt til å fungere som talsmann for sendeferden. Otomo Sorin, som iverksatte utsendelsen, var daimyo over Bungoprovinsen på Kyūshū og en nær slektning av Mancios far, Shurinosuke Ito. Den 20. februar 1582 forlot Ito Nagasaki i følge med tre andre adelsmenn:
I sitt følge hadde de med seg to tjenere samt deres lærer og oversetter Diego de Mesquita, i tillegg til deres mentor og læremester Alessandro Valignano. Pater Valignano fulgte imidlertid følget bare så langt som til Goa i India, hvor han skulle gå over i en ny stilling. På sin reise til Lisboa, som de ankom i august 1584, tilbragte de ni måneder på å besøke Macao i Kina samt Cochin og Goa i India.
Etter ankomsten til Lisboa dro ambassadørene videre til Roma, som var reisens hovedmål. I Roma ble Ito utnevnt til æresborger og tatt inn i de europeiske adelsrekker med tittelen cavaliere di Speron d’oro (ridder av den gylne spore). I løpet av sitt opphold i Europa møtte de blant annet kong Filip II av Spania, storhertugen av Toscana, Francesco I de' Medici, pave Gregor XIII og hans etterfølger pave Sixtus V.
Ambassadørene kom tilbake til Japan den 21. juli 1590. I løpet av sine åtte år lange reise hadde de hatt instrukser om å skrive ned notater. Disse notatene dannet basisen for De Missione Legatorum Iaponensium ad Romanam Curiam ("Vedrørende de japanske legaters misjon til den romerske kurie"), et Macao-basert skriftstykke av jesuitten Duarte de Sande utgitt 1590.
De fire japanske legatene til Europa ble i etterkant av sin hjemkomst i 1590 vigslet av Alessandro Valignano som de første japanske jesuittprester.
Transport i Norge
Transport i Norge foregår på vei, bane, i lufta og til sjøs. Utviklingen av transportsystemet reguleres av Nasjonal transportplan i Stortinget. Transportsystemene styres til daglig av Statens vegvesen, Jernbaneverket, Kystverket, Avinor og fylkene.
Veitransport med personbiler står det meste av transport i Norge. Det er over 2,2 millioner personbiler i Norge, en tidobling på 50 år. 1 av 10 reiser skjer kollektivt, flere med buss enn summen av fly og bane. Rundt 200 dør i trafikken hvert år, en halvering på 40 år. Veitransporten står for en femdel av Norges samlede klimautslipp. Gods fraktes stadig lengre, og folk reiser stadig mer. På 50 år har godsmengden doblet seg, mens lengden godset fraktes er seksdoblet. For personreisene er både antall reiser og lengden på reisene firedoblet. En gjennomsnittsdag reiser en nordmann 300 km med personbil og 7 km kollektivt. Denne reisingen gjør at en nordmann i snitt er på reise i 70 minutter om dagen. Transportsektoren står for 4 % av Norges økonomi og over 6 % av sysselsettingen.
Vei i Norge
Norge har 93 350 km med veier. Riksveinettet styres av Stortinget og er på 10 450 km. Fylkesveiene er på 44 320 km, og styres av fylkeskommunene. I tillegg er det 38 580 km med kommunale veier. Over 20 000 km av Norges veier er uten asfalt, de fleste av disse er kommunale veier.
Bane i Norge
Norge er bundet sammen med det europeiske jernbanenettet via 3950 km med spor, som totalt har 160 000 reisende per dag. I tillegg finnes det sporveinett i Oslo, Bergen og Trondheim, med totalt 148.000 reisende per dag. Den siste og mest populære banetypen er Oslos 80 km med tunnelbane, som har 210 000 reisende om dagen.
Fordi jernbanenettet er så omfattende er det vanlig å dele inn sporene i tre kategorier:
Passasjerstatikk for jernbane er lite tilgjengelig, utover at det totalt er 160 000 daglige reiser. Minst 30 000 reiser daglig med tog som ender i InterCity-triangelet (sør for Ski, vest for Asker, nord for Lillestrøm). Regiontogene fra Oslo til Bergen, Trondheim og Stavanger har totalt rundt 5 000 passasjerer hver dag. Det betyr at den store majoriteten av togreisene er korte reiser i storbyområdene. Særlig mange reiser med de ti lokaltoglinjene ut av Oslo til Akershus, Hedmark, Oppland, Buskerud og Østfold.
Fly i Norge
Norge har litt over 50 flyplasser med passasjertrafikk, totalt 112 000 reisende per dag. De fleste av flyplassene er små. Bare 12 flyplasser har over 1 000 reisende per dag. Totalt 3300 passasjerer om dagen flyr på kortbanenettet, som består av 30 mindre flyplasser. Til gjengjeld er de største store. Fire av Nordens åtte største flyplasser ligger i Norge. Flyrutene mellom Oslo og de tre andre storbyene er blant Europas 10 mest trafikkerte flyruter. En stor del av flytrafikken er også internasjonal, med 37 000 internasjonale passasjerer hver dag.
Ferje i Norge
Norge har over 90 000 km med kystlinje, og mer enn 400 000 fritidsbåter. Selv om de fleste øysamfunn har fått bro eller tunnel til fastlandet, er over 130 ferjesamband i drift. Hver dag har ferjene i eller til Norge rundt 140 000 passasjerer. Den enkeltferjen med flest passasjerer er bilfergesambandet Moss-Horten mellom Østfold og Vestfold, som 9 300 personer reiser med hver dag. Bak Moss-Horten er det nest mest trafikkerte ferjesambandet Mortavika-Arsvågen mellom Jæren og Haugaland, med 8 000 passasjerer. Båten mellom Nesoddtangen og Oslo har rundt 6 800 passasjerer per dag, mens ruten Halhjem-Sandvikvåg mellom Sunnhordland og Os ved Bergen har rundt 6 000 passasjerer. Alle passasjertall er inkludert bilførere. Hurtigruten langs Norges vestlige og nordlige kyst har drøyt 1.200 passasjerer hver dag, og må se seg slått av en rekke utenlandsferjer. Størst er Kristiansand-Hirtshals med 3 600 reiser per dag, fulgt av Oslo-Danmark med 3 300 (fordelt på flere destinasjoner), Oslo-Kiel med 3 200 og Sandefjord-Strömstad med 3 000 reiser. Hirtshals-ferjene har også drøyt 3 000 reiser daglig, fordelt på Larvik (2 000), Langesund (500), Bergen (400) og Stavanger (200). Utenlandsferjer fra Østfold får ikke lov å selge tax-free-alkohol, og har derfor begrenset trafikk. Fredrikstad-Strömstad har rundt 100 passasjerer per driftsdøgn, mens Hvaler-Strömstad trolig ligger i samme område.
Karen Mok
Karen Mok (kinesisk: 莫文蔚, pinyin: Mò Wénwèi, jyutping: Mok6 man4 wai3, født 2. juni 1970 i Hongkong) er en kinesisk sanger, skuespiller, designer, komponist og modell. Hennes fødenavn er Karen Joy Morris.
Misunnelse
Misunnelse er en følelse hvor en ikke unner et annet menneskes egenskaper, status, evner, anseelse eller eiendeler.
Følelsen kan bli utløst ved at personen sammenligner seg selv med et eller flere andre mennesker. Følelsen trenger ikke være med noe som har med ting, da det sentrale er fornemmelsen av at en annen er i bedre posisjon enn de selv. Misunnelse kan betraktes som det motsatte av velvilje.
Misunnelse er observert hos spedbarn helt ned til fem måneder. Psykologer har kommet frem til flere modeller for å studere hva som fører til misunnelse og har identifisert faktorer som kan resultere i det. Sosiologer har kommet frem til at kulturell tro og verdier spiller en viktig rolle å bestemme hva som fører til misunnelse. Biologer har identifsert faktorer som ubevisst kan føre til sjalusi. Gjennom historien har også kunstnere utforsket hva misunnelse er i malerier, filmer, sang, skuespill, dikt og bøker og teologer har gitt tilbud religiøse syn på skriftene deres i trosretningene.
De syv dødsynder
I den katolske tradisjonen er misunnelse (invidia) en av «de syv dødssynder» og betraktes som en synd, fordi den misunnelige overser egne gaver og streber heller etter andres tilstand i stedet for å arbeide på sin egen åndelige forbedring. Misunnelse kan i situasjoner forveksles med griskhet og sjalusi, som er en annen dødssynd.
Misunnelse kan komme frem i flere relasjoner, både privat og politisk.
Nenad Novaković
Nenad Novaković (født 14. juli 1982 i Titovo Užice, det daværende Jugoslavia) er en serbisk målvakt som nå spiller for FC Nordsjælland i Danmark.
Tidlig karriere
Novaković tilbrakte sine første år som fotballspiller hos de serbiske lagene FK Radnicki Kragujevac og FK Napredak Kruševac, før han ble utenlandsproff. Novaković gikk så til Køge BK i 2005, før han gikk videre til Odense BK i 2006. Der fikk han ingen seriekamper.
Reggina
Novaković dro så videre til Italia, hvor han signerte for Reggina i 2007. Der ble han 2. valget, og fikk bare tre seriekamper, før han gikk på utlån til Aalesunds FK.
Utlån til Aalesunds FK
3. august 2008 ble det klart at Novaković gikk på et halvt års utlån fra Reggina til Sunnmøre og Aalesunds FK.
Studentsamskipnaden i Telemark
Studentsamskipnaden i Telemark (SiTel) var en av Norges studentsamskipnader. SiTel dekket velferdsbehovene til studenter ved Høgskolen i Telemark.
SiTels øverste organ var styret bestående av fem studentrepresentanter (inkludert styreleder), to høyskolerepresentanter og to ansattrepresentanter.
Samskipnaden ble lagt ned 31. desember 2015 og erstattet av Studentsamskipnaden i Sørøst-Norge.
Nagu
Nagu (finsk: Nauvo) er en tidligere kommune i det finske landskapet Egentliga Finland. Området har en befolkning på 1 463 og et areal på 1698,44 km², hvorav 246,88 km² er land.
Nagu var en tospråklig kommune med svensk som majoritetsspråk (70,2 %) og finsk som minoritetsspråk (27 %).
Den 1. januar 2009 ble kommunene Nagu, Houtskär, Iniö og Korpo slått sammen med byen Pargas.
Shanghainesisk
Shanghainesisk (kinesisk: 上海閒話, [z̥ɑ̃̀héɦɛ̀ɦʊ̀] på shanghainesisk, pinyin: Shànghǎihuà), eller Shanghaidialekt (forenklet kinesisk: 上海话 eller 沪语; tradisjonell kinesisk: 上海話 eller 滬語), er en dialekt innen wu-kinesisk, og tales i Shanghai og i tilgrensende områder. Uttrykket «shanghainesisk» kommer fra engelsk (Shanghainese).
Shanghainesisk er en representativ underdialekt av nordlig wu, og tales av over 14 millioner.
Status
Shanghainesisk har ingen offisiell status. Shanghais administrasjons- og undervisningsspråk er standardmandarin. Selv om shanghainesisk lenge hadde en temmelig høy status, synes språket å tape terreng. Det finnes en tradisjonell form for kinesisk opera som fremføres på shanghainesisk (hùjù 沪剧), men det finnes lite eller ingen popmusikk på språket. Siden 1990-årene er bruken av det i radio blitt heller sporadisk.
Ved tilflytningen fra andre deler av Kina og ved innflytelsen fra standardkinesisk gjennomgår shanghainesisk raske og stadige endringer i glosetilfang og syntaks. Mange språkforskere gir derfor opp shanghainesisk som representativt forskningsobjekt som wu-språk, og forholder seg derfor i stedet til wu-dialektene som tales i Suzhou eller Wenzhou. For mange unge mennesker i Shanghai er førstespråket blitt mandarin.
Pyttis
Pyttis (finsk: Pyhtää) er en kommune i landskapet Kymmenedalen i Finland. Kommunen har en befolkning på 5 138 og et areal på 297,27 km², hvorav 288,4 km² er land. Pyttis grenser til kommunene Lovisa og Kotka.
Valkmusa nasjonalpark ligger hovedsakelig i Pyttis. Nasjonalparken kjennetegnes ved store våtområder og en fin fuglefauna.
Kontrapunkt (roman)
Kontrapunkt (originalens tittel: Point Counter Point) er en roman av den britiske forfatteren Aldous Huxley fra 1928.
Tittelen henspiller på at Huxley i denne romanen bruker en litterær teknikk som likner kontrapunktikk slik den brukes i musikken, idet han lar ulike personer og ulike temaer utspille seg parallelt. Verket er en typisk nøkkelroman, og med kjennskap til de mest kjente personene i britisk politikk, kulturliv og samfunnsdebatt fra mellomkrigstiden er det lett å kjenne igjen modellene for de enkelte protagonistene. Det dreier seg også i høy grad om en idéroman, noe Huxley selv forfekter, samtidig som han i sin typisk selvironiske stil skriver i romanens kapittel tjueto: "Den største feilen med idéromanen er at man er nødt til å skrive om mennesker som har noen idéer å komme med — noe som gjør at man må begrense seg til cirka 0,01 prosent av menneskeheten."
I 1968 ble det laget en filmserie for BBC med samme tittel basert på Huxleys roman. I en leseravstemning i Modern Library i 1998 ble den kåret til en av de 100 beste romaner på engelsk etter 1900.
Den eurasiske kontinentalplaten
Den eurasiske kontinentalplaten er en tektonisk plate som omfatter det mest av Eurasia (en landmasse som består av de tradisjonelle verdensdelene Europa og Asia), bortsett fra det indiske subkontinent, Den arabiske halvøy, og området øst for Tsjerskijfjellene i Øst-Sibir. Den innbefatter også havbunnsplaten som strekker seg vestover til Den midtatlantiske ryggen og nordover til Nansen-(Gakkel-)ryggen. I øst grenser den til Den nordamerikanske kontinentalplaten i nord og til Den filippinske platen i sør og Okhotskplaten og Amurplaten i øst. I sør grenser den til Den afrikanske kontinentalplaten i vest, Den arabiske platen i midten og Den indoaustralske kontinentalplaten i øst. I vest er det en divergerende grense (havbunnsspredning) med Den nordamerikanske kontinentalplaten som danner den nordligste delen av Den midtatlantiske ryggen, som ligger på begge sider av Island. Utbruddet i 1973 på Eldfell, vulkanen til islandske øyen Heimaey, var forårsaket av at Den nordamerikanske kontinentalplaten og Den eurasiske kontinentalplaten beveger seg fra hverandre og er et resultat av kreftene i divergerende plategrenser. Det samme er tilfelle enda lenger nord der en finner Gakkelryggen i Nordishavet. Den afrikanske kontinentalplaten beveger seg sakte mot den eurasiske og danner en subduksjonssone. Også Den filippinske platen undergår subduksjon. Den arabiske platen presser opp Zagrosfjellene og den indiske delen av Himalaya.
Slottsparken
Slottsparken er Oslos sentrale bypark, som dekker et samlet areal på 225 dekar eller mål. Parken omkranser Det kongelige slott og Slottsplassen.
Slottsparken er et vernet kulturminne, og forvaltes av Slottets gartnere.
Historikk
Opparbeidelsen startet i 1838 under ledelse av Mortensen, men strakte seg over lang tid på grunn av pengemangel. Mange av dagens trær skriver seg fra denne første opparbeidelsen. De eldste daterer helt tilbake til 1700-tallet. Dette er trær i den delen av parken som kalles Dronningparken - et område som ble etablert som park allerede i 1751. Den gang var dette området en del av løkken Sommerro som borgermester Christian Henrik Støedt utviklet til en liten rokokkoperle rundt landstedet sitt.
Langs parken ved Parkveien og Wergelandsveien ble byvillastrøket Bak Slottet anlagt fra 1846, etter Linstows regulering.
Det ble anlagt et gartneri ved Grotten i 1870-årene, og dette eksisterer fremdeles. Under første verdenskrig ble det dyrket poteter for å avhjelpe matsituasjonen, og i 1917 var potethøsten i parken på ca. 450 tonn.
Den 23. september 1941, i anledning av 700-årsdagen for Snorre Sturlasons fødsel, ble «Snorremonumentet» avduket av Gulbrand Lunde, som var kulturminister i Vidkun Quislings andre regjering under andre verdenskrig. Dette monumentet ble fjernet og trolig også ødelagt ved frigjøringen i 1945.
Dronningparken
Dronningparken er betegnelsen på en del av Slottsparken sydvest for slottet, ned mot Henrik Ibsens gate. Dronningparken er omkranset av et eget gjerde, og var i en lang periode kongehusets private del av parken. På dagtid er Dronningparken nå åpen for publikum. I Dronningparken finnes foruten flere statuer en egen paviljong; et lysthus i sveitserstil som ble bygget mellom 1854 og 1857.
I 2006 ble Dronningparken hedret som «Årets grønne park».
Prinsesse Ingrid Alexandras Skulpturpark
I 2016 åpnet Prinsesse Ingrid Alexandras Skulpturpark i den nordlige delen av Slottsparken. Målet med parken er å lage «en park med skulpturer av og for barn» og er et resultat av en landsomfattende idékonkurranse blant 5.- og 6. klassinger hvor vinneren fikk sjansen til å realisere skulptur-idene sine i samarbeid med profesjonelle kunstnere. Parken ble gitt til kongefamilien som en gave fra Sparebankstiftelsen i forbindelse med kongeparet 25-årsjubileum.
Ken Russell
Henry Kenneth Alfred Russell (født 3. juli 1927 i Southampton, England, død 27. november 2011) var en britisk regissør og filmskaper.
Hans første film var Amelia and the Angel fra 1958. Fra samme år laget han flere dokumentarfilmer for BBC om komponister. Hans ukonvensjonelle stil – Russell valgte å fremheve enkeltfakta utfra egen vurdering – gjorde at han ble kritisert for å være respektløs.
Etter at han i 1964 hadde gitt ut sin første film for kino, French Dressing, kom han i 1969 med filmen Women in Love, hvor Glenda Jackson fikk Oscar for beste kvinnelige hovedrolle. Han fulgte opp med filmatiseringen av Aldous Huxleys The Devils i 1972 og den første rockeoperaen Tommy med The Who i 1974.
I 1980-årene arbeidet han en lang periode i USA, og kom blant annet med den modernistiske Altered States fra 1980, Crimes of Passion med Kathleen Turner og Anthony Perkins fra 1984, Gothic fra 1986 og Lair of the White Worm fra 1988.
I første halvdel av 1980-årene arbeidet Russell også som operaregissør og satte blant annet opp forestillinger i Firenze, Lyon, Charleston og Spoleto. Disse forestillingene understreket hans uvanlige innfallsvinkler og eksentriske tilnærminger, noe som ikke alltid falt i kritikernes smak.
I 1990-årene fikk Russell vanskeligheter med å få finansiert sine prosjekter, både på grunn av temavalg og løsninger. Han ble derfor nødt til å finansiere disse selv, slik at de er blitt utpregede lavbudsjettproduksjoner.
I sine arbeider nærmet Russell seg temaer som seksualitet og religion, ofte på en måte mange har funnet svært provoserende. Hans sterkt symbolkraftige billedspråk brakte også tilbake manierte elementer.
Måling
Måling er bestemmelse av kvantitet. : lengde, energi, temperatur eller tid. Vitenskapen om måling kalles metrologi.
Sosiolog Kristen Ringdal definerer måling i samfunnsvitenskap (2007) som "det å knytte tall til egenskaper ved analyseenheter etter en regel". Blalock (1968) beskriver en enda videre definisjon: "Måling forankrer teorier i virkeligheten: Måling er å knytte målbare indikatorer til teoretiske begreper. På denne måten kan måling bygge broer over gapet mellom teori og virkelighet ved å gjøre teorier testbare i empiriske undersøkelser." For definisjon av måling se Stanely S. Stevens. Han definerte typer av måling:
Forskjellig
Måling av forholdet mellom fysiske mengder er et viktig emne i fysikk.
Noen viktige fysiske mengder:
Bangka
Bangka er en indonesisk øy som ligger øst for Sumatra avskilt av Bangkastredet. Øya hadde i 1990 en befolkning på 625 000 og har et areal på 11 910 km².
Sundet mellom Bangka og den store naboøya Belitung heter Gasparstredet; det forbinder Sør-Kina-havet med Javahavet.
Øyas største by heter Pangkalpinang. Øya er et av verdens største produktionssentre av tinn. Pepper produseres også.
Norsk fotball 2007
Herrelandslaget
* Norges mål først
** Tyrkia ble idømt tre kamper på nøytral grunn etter kaoset som utspant seg i minuttene etter Tyrkia-Sveits (VM 2006 play-off) i 2005
Nailed to the Cross
«Nailed to the Cross» er en amerikansk salme. Teskten ble skrevet av Carrie E. Breck i 1899.
Studentsamskipnaden i Tromsø
Studentsamskipnaden i Tromsø (SiTø) var en av Norges studentsamskipnader, og ble etablert 19. januar 1969. SiTø dekket velferdsbehovene til i underkant av 9 000 studenter ved Universitetet i Tromsø – Norges arktiske universitet. Tidligere var samskipnaden en fellesorganisasjon for Universitetet i Tromsø og Høgskolen i Tromsø, men etter sammenslåingen mellom disse i 2009 ble samskipnaden en felles organisasjon for alle studentene i Tromsø.
SiTøs øverste organ var styret bestående av fire studentrepresentanter (inkludert styreleder), to representanter fra Universitetet i Tromsø og to ansatterepresentanter fra studentsamskipnaden.
Nailed to the Cross
Norsk versjon
De norske titlene er «Hver en synd naglet fast» og «Det var en som var villig til å dø i mitt sted» (Hentet fra første linje i første vers: «There was one who was willing to die in my stead»), sistnevnte ble skrevet av Thomas Ball Barratt.
Studentsamskipnaden i Tromsø
Studentsamskipnaden i Tromsø eide idrettshallen og treningssenteret kraft, og Studenthuset driv.
Propaganda (band)
Propaganda er en tysk synthgruppe etablert i 1982, som fikk en hel del drahjelp av musikkprodusenten Trevor Horn og skribenten Paul Morley. De hadde stor innflytelse på 80-tallets elektroniske musikkscene med blant andre singlene Dr. Mabuse og p:Machinery. Den ene forsangeren Claudia Brücken fikk senere en ikke ubetydelig solokarriere. Gruppen holdt det gående til 1990, og ble senere gjenforent i 2005.
Diskografi
Av xPropaganda
Holk (båttype)
Holk (nedertysk) var opprinnelig en betegnelse på en klinkbygd fartøytype som oppsto i middelalderen og regnes som en forgjenger til fartøytypene karakk og karavell. Mye tyder på at holken trolig var en fartøytype (lekter) som opprinnelig ble bygget for ferdsel på elver og kanaler. I dag brukes betegnelsen også til å beskrive gamle og gjerne utdaterte fartøyer, herunder også landgående fartøy, som for eksempel gamle biler).
Etymologi
Uttrykket holk dukket opp på mynter fra Dorestad i Friesland i vikingtiden. Myntene viser en båt som var nymåne- eller bananformet. Uttrykket kan stamme fra det greske ordet holkas, som betyr «tauet båt» og derfor kan indikere at holken opprinnelig var en type lekter. Holken benevnes som hulk på engelsk. Der ble uttrykket i middelalderen benyttet til å beskrive noe som var uthult eller belglignende.
Et viktig arkeologisk vrakfunn viser en pram med stor bredde og et rundt skrog som bøyer seg opp i stevnene. Det hadde ikke skikkelig kjøl, så farkosten var trolig bygget for trafikk i grunne farvann, trolig i de lavtliggende landområdene mellom Jylland og det nordlige Frankrike.
Utvikling
I løpet av 1400-tallet fikk typen store åpninger i skroget for å lette innlastingen. Da skipsartilleriet ble tyngre på 1500-tallet, ble det gjort hull i skroget til kanonene. Kanonluker lar seg imidlertid vanskelig forene med klinkbygde skip, siden disse er avhengig av et mer eller mindre helt skall for å bevare skrogets integritet og skipets sjødyktighet. Kravellbygging ga større strukturell styrke og ikke minst større muligheter til å lage hull i skroget. Da verdien av større artilleri ble dokumentert under blant annet slaget ved Bornholm og slaget ved Brest, gikk man mange steder over til kravellbygging. Den søreuropeiske skipstypen karakk fikk sitt motstykke i nord i karavellen. Karavellen i Nord-Europa avløser ikke holken, mer den glir inn i rammene som holken hadde hatt fra 1460-årene.
Verken karavell eller holk stikker dypt i vannet. I Flandern hadde viktige handelsbyer som Brugge vært nødt til å bruke elver og kanaler for å få skipene til havnen. En viktig årsak til det økonomiske forfallet i Flandern på slutten av 1400-tallet var at skipene stakk dypere i vannet og dermed måtte benytte havner lenger ute mot kysten. Derfra måtte varene fraktes til handelsbyene. I Østersjøen var det også stort behov for skip som ikke stakk for dypt, noe som ga holken fordeler.
Vrakfunn
Marinarkeologer har funnet flere vrak og vrakrester, som man først trodde var kogger eller andre skipstyper, men som siden har vist seg å være holker, uten at viktige detaljer om konstruksjon har latt seg avdekke av den grunn. Det er derfor få funn som gir innsikt i denne båttypen, selv om Bølevraket (Skienselva ved Porsgrunn i Telemark, Norge) som ble hevet i 2005 var usedvanlig godt bevart (om enn i fragmenterte deler).
Marinarkeologen Morten Reitan fra Norsk Sjøfartsmuseum hevdet at Bølevraket har trekk både fra en nordeuropeisk koggetype og et nordisk klinkbygg. Han kaller holken en slags hybrid, en skipstype som tidligere ikke har vært dokumentert gjennom annet enn skriftlige kilder. Skipet hadde en spunningskjøl av eik som målte 16 meter. Det er C14-datert (av Beta Analytic Inc.) til cirka år 1350 (1280–1420).
Kilder
ハルク (船舶)
Vivian Hsu
Vivian Hsu (kinesisk: 徐 若瑄, pinyin: Xú Ruòxuān, Wade-Giles: Hsü Jo-hsüan, opprinnelig Xu Shujuan (徐淑娟, Xú Shújuān, Hsu Su-chuan; født 19. mars 1975 i Taichung på Taiwan) er en kinesisk popsangerinne (mandopop), skuespillerinne og modell. Hun skriver sine egne sanger. Hennes berømmelse er stor i hjemlandet og også i hele Øst-Asia, ikke minst i Japan.
Kharijitter
Kharijitter eller khawarijer (arabisk: خوارج, Khawārij, singularis Khārijī, «de som trer ut», separatister) var medlemmer av en islamsk sekt i det sørlige Mesopotamia, på slutten av 600-tallet og begynnelsen av 700-tallet. Sekten hadde sitt sentrum i Basra, og skilte seg ut fra såvel sunni som sjiitter.
Sekten besto hovedsakelig av medlemmer av Banu Tamim stammen fra najd, og ble dannet i de urolige årene etter profeten Muhammeds død, da det var stadige kamper om politisk hegemoni. Mordet på den tredje kalifen Uthman i 656 ble fulgt av en maktkamp mellom Ali og Uthmans slektning Mu'awiya. Tilhengere fra begge siden møttes i 657 i slaget ved Siffin, der omkring 12 000 Kharijitter deltok i Alis hær. Etterhvert forlot imidlertid hæren for deretter å vende seg mot begge de stridende partene. De ble senere nedkjempet av Ali i slaget om Naharwan. Sekten overlevde imidlertid nederlaget, og et medlem sto bak mordet på Ali år 661.
Den kharijittiske teologien var radikal og fundamentalistisk og stilte krav om en kompromissløs etterfølgelse etter deres tolkning av Koranens lære. De ekstreme kharijittene anså alle muslimer som ikke er en Kharijitt for å være vantro kafirer og hyklere, som man ustraffet kunne ta livet av. (En skikk som kalles takfir). Kharijittene bannlyste alle som begikk «grove synder», og med det mente de alt som sto i motsetning til Koranens ord. Kharijittene mente at bare de frommeste borgerne skulle ha lov til å utøve politisk makt, noe som førte til at sekten i hele sin levetid var splittet politisk.
Etterhvert ble sekten mer pragmatisk innstilt overfor hovedretningene innen islam. Deres hovedstad Basra ble 690-730 et viktig teologisk sentrum som tiltrakk seg mange av dem som ville gjøre opprør mot det sunnitiske kalifatet. De inspirerte mange muslimske utbrytergrupper, slik som rustamid-dynastiet, sufriene og andre opprør i Maghreb-området.
Den «kharijittiske» sekten som fremdeles eksisterer, ibadi, avviser å bli karakterisert som kharijitter, selv om de har mange fellestrekk. De utgjør en betydelig del av befolkningen i Oman, og det finnes også små grupper i Mzab-området i Algerie, på Djerba i Tunisia og Nafusa-fjellene i Libya.
I vår tid blir terroristgrupper som agiterer for takfir iblant kalt ny-kharijitter, eksempler på dette er Groupe Islamique Armée i Algerie og Takfir wal-Hijra i Egypt.
Engelsk 1. divisjon 1904–05
'''Engelsk 1. divisjon 1904–05''' var den 17. sesongen i Football League. Newcastle United ble ligamester for første gang.
== Tabell ==
Opprykk
Ingen klubber rykket ned til 2. divisjon da Football League hadde besluttet å utvide 1. divisjon fra 18 til 20 klubber. De to beste klubbene i 2. divisjon rykket automatisk opp til 1. divisjon.
Engelsk 2. divisjon 1904–05:
Streyminbrua
Streyminbrua (færøysk: Brúgvin um Streymin) er ei bru som forbinder øyene Streymoy og Eysturoy på Færøyene. Brua krysser sundet Sundini ved Norðskáli og Oyrarbakki på Eysturoy.
Brua er bygd av betong. Den har 9 spenn og er 220 meter lang og 9,5 meter bred, seilingshøyden er 17 meter og seilingsløpet er 25 meter bredt. De to kjørefeltene har til sammen en bredde på 9,5 meter, og på begge sider er det 1 meter brede fortau. Byggingen startet i mars 1971, og brua ble innviet 30. oktober 1973. Streyminbrua ble bygd av firmaet E. Pihl & Søn med Niklas Foldbo som prosjektleder, og kostet 13 millioner danske kroner. Brua blir kontrollert for eventuelle skader hvert 5. år. Byggingen av Streyminbrua var første ledd i å gjøre det færøyske veinettet uavhengig av ferger.
Rognerudveien (Oslo)
Rognerudveien (1–59, 2–54) er en vei på Rognerud i bydel Østensjø i Oslo. Den går sørøstover fra Harry Fetts vei og i to store slynger først oppover igjen mot Toftdahls vei, så sørover, der den ender som blindvei. Veien er imidlertid stengt med bom mellom Harry Fetts vei og østenden av Toftdahls vei, slik at det meste av veien har forbindelse med resten av gatenettet bare på sørsiden mot Manglerud.
Veien fikk navn i 1917 etter den tidligere husmannsplassen Rognerud (gnr./bnr. 148/5), som også har gitt navn til området.
Veien har småhusbebyggelse.
Little Feat
Little Feat er et amerikansk rockeband som ble grunnlagt i i Los Angeles. I løpet av sin eksistens har bandet skiftet besetning en rekke ganger, mens musikken er en blanding av rock and roll, blues, R&B, boogie, country-musikk, amerikansk folkemusikk, gospel, soul, funk og fusion.
Historikk
Vokalist og gitarist Lowell George og keyboardisten Bill Payne møttes mens George spilte i Frank Zappas Mothers of Invention. De grunnla Little Feat sammen med bassisten Roy Estrada fra Mothers og trommeslager Richie Hayward fra Georges tidligere band. Zappa bidro til at de fikk kontrakt med Warner Bros., og et selvtitulerte albumet Little Feat ble utgitt i 1971. På grunn av en mindre skade George hadde pådratt seg, spilte Ry Cooder slide-gitar. Året efter utkom albumet Sailin Shoes. Begge mottok meget gode kritikker. Ikke desto mindre ble ingen av dem kommersielle suksesser, og bandet ble oppløst. thumb|[[Paul Barrere (t.v.) og Lowell George, musikere i Little Feat, 1972–1977]] I 1972 ble Little Feat gjenopprettet med Kenny Gradney som erstatter for Estrada, som nå spilte med Captain Beefheart. I tillegg kom gitaristen Paul Barrere og trommeslager Sam Clayton. Dette påvirket også bandets musikalske retning, som nå nærmet seg New Orleans-funk.
I 1975 hadde innflytelsen fra fusion-genren (representert av blant annet Mahavishnu Orchestra) gjort seg gjeldende, hva studioinnspillingen The Last Record Album og konsertalbumet Waiting for Columbus fra 1977 bar preg av. Imidlertid var det ikke full enighet om hvilken musikalsk retning bandet skulle ta, idet spesielt George ikke følte seg hjemme i fusion-genren.
Arbeidet under innspillingen av albumet Down on the Farm førte til at bandet begynte å gå i oppløsning på nytt.
George døde av hjerteinfarkt under turneen for sitt soloalbum Thanks, I'll Eat It Here i 1979, og samme år ferdigstilte de gjenværende medlemmene Down on the Farm før de løste opp bandet. En retrospektiv samling med tidligere ubrukt materiale og live-innspillinger ble utgitt under tittelen Hoy-Hoy! i 1981.
Barrere, Clayton, Gradney og Hayward opptrådte sammen ved flere anledninger i 1982 og -83, men da under sine egne navn.
I 1987 slo Barrere, Clayton, Gradney, Bill Payne og Hayward seg sammen med vokalisten Craig Fuller og multiinstrumentalisten Fred Tackett og dannet en ny sammensetning av Little Feat. Den første single-utgivelsen «Hate to Lose Your Lovin'» viste seg å bli en suksess, og det samme var tilfelle med det påfølgende albumet Let It Roll, som innbragte en gullplate i 1989. Dette førte til økt oppmerksomhet for tidligere utgivelser, slik at for eksempel konsertalbumet Waiting for Columbus solgte til platina samme år, altså over ti år efter sin opprinnelige utgivelse. Little Feat utga to album til før Fuller forlot bandet med begrunnelsen at turnévirksomheten var for tidkrevende.
I september 1993 ble Fuller erstattet av Shaun Murphy, som allerede hadde bidratt med vokal på tidligere utgivelser. Denne utgaven av Little Feat utga fem studioalbum.
Studentsamskipnaden i Vestfold
Studentsamskipnaden i Vestfold (SIV) var en av Norges studentsamskipnader og ble etablert i 1988. SIV dekket velferdsbehovene til studenter ved Høgskolen i Vestfold, Folkeuniversitetet Buskerud/Vestfold og Aftenskolen.
SIVs øverste organ var styret bestående av fire studentrepresentanter (inkludert styreleder), to høyskolerepresentanter og en ansattrepresentant.
Studentsamskipnaden i Vestfold ble slått sammen med Studentsamskipnaden i Buskerud og dannet Studentsamskipnaden i Buskerud og Vestfold.
Vatneleiren
Vatneleiren er en militærleir ved Vatne i Sandnes, bygget av den tyske hæren under andre verdenskrig. Sommeren 1945 ble leiren brukt som samlingsleir for russiske krigsfanger i Stavanger-området. Deretter ble den brukt til forskjellige formål av den norske hæren, og er nå hovedkvarter for Agder og Rogaland Heimevernsdistrikt 08.
I tilknytning til leiren ligger Vatneleiren kapell og skytebaner på Vatne og Svartemyr som er hovedøvingsbaner for forsvar og politi i Rogaland.
Hærens transportkorps skole- og øvingsavdeling (HTKSØ) var rekruttskole for transport og militærpolitiet samt befalsutdannelse. Avdelingen var lokalisert i Vatneleiren til den ble nedlagt og flyttet til Sessvollmoen våren 1996.Svartemyr hadde eget jernbanespor til øvingsformål, deler av dette og en gml. tysk jernbanevogn ble i 1996 flyttet og er bevart på Figgjo. I 1997 kjøpte Sandnes kommune 70 dekar av leiren. Dette området kalles Bulega og er hovedkontor og base for kommunens tekniske utføringsenheter, fra 2008 samlet under Sandnes Bydrift.
Dyrevernloven
Lov om dyrevern (LOV 1974-12-20 nr. 73), eller dyrevernloven som den også kalles, var en lov som regulerte pattedyrs, fuglers, padders, frosks, salamanders, krypdyrs, fisks og krepsdyrs velferd i Norge. Loven ble vedtatt 20. desember 1974.
I 2009 ble loven erstattet av Lov om dyrevelferd.
Referanser
Dyrevernloven heter nå Dyrevelferdsloven
Dømmesyke
Dømmesyke er en betegnelse for en tilbøyelighet til å dømme andres handlinger eller motiver. Dømmesyke er en vesentlig bestanddel i sladder og mobbing, og det kan skape utgangspunkt for mere åpenlyst destruktive handlinger.
Syntese
Syntese (gresk σύνθεσις, av syn 'med' og thesis 'plassera') kan vise til:
Laholm kommune
Laholm kommune er en kommune i Hallands län i landskapet Halland i Sverige. Kommunen har grenser til nabokommunene Halmstad i Hallands län, i øst til Ljungby og Markaryd i Kronobergs län og i sør til Örkelljunga, Ängelholm og Båstad i Skåne län. Kommunens administrasjonssenter ligger i Laholm.
Geografi
Småkupert landskap, barskog og myrer i nord og øst, slettelandskap i vest. I sør utgjør høydedraget Hallandsås grensa mellom landskapene Halland og Skåne. Landskapet Hallands høyeste punkt, Högalteknall (226 moh) ligger her. Den langgrunne Laholmsbukten mot Kattegat preges av sandstrender og sandyner, og Sveriges lengste sandstrand med ei lengde på 12 kilometer ligger i kommunen. Skummeslövsstrand og Mellbystrand er kjente badebyer. Sør-Sveriges lengste elv, Lagan, renner gjennom kommunen og munner ut i Kattegat ved Mellbystrand. Flere kraftverk i Lagan ligger innenfor kommunegrensene.
Kommunikasjoner
E6/E20 og Riksväg 24 går gjennom kommunen. Laholm er knytta til det svenske jernbanenettet gjennom Västkustbanan. Markarydsbanan mellom Hässleholm og Halmstad går også gjennom kommunen, men pr 2012 er det ingen persontrafikk på denne banen. Det fins imidlertid planer om å gjenåpne persontrafikken, med stopp i Veinge og Knäred.
Tettsteder
Laholm kommune har fjorten tettsteder. I tabellen oppgis antall innbyggere per 31. desember 2010.
Ragadia
Ragadia er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Små til middelsstore, brunlige sommerfugler. Vingene er lyse med mørke tverrstriper, slik at disse sommerfuglene blir påfallende stripete.
Utbredelse
Gruppen er utbredt fra Bhutan i vest til Filippinene i øst.
Nye Heggelivei (Oslo)
Nye Heggelivei er en vei er en vei som går fra Sørkedalen i bydel Vestre Aker i Oslo og innover i Nordmarka. Den går nordvestover fra Langliveien ved Pipenhus (Sørkedalen 916) vest for Langlielva. Ved Midtre Lysedammen møtes den av Gamle Heggelivei. Etter Lysedammene krysser veien grensen til Ringerike kommune og fortsetter via et veikryss øst for Gopletjern og langs nordøstsiden av Søndre og Nordre Heggelivann. Den samme veien er på mange kart merket med bare «Heggeliveien». Gården Heggelia, som er opphav til Heggeli-navnene, ligger ved nordbredden av Nordre Heggelivann, i Ringerike kommune.
Navnet Nye Heggelivei ble vedtatt i 2014.
Zhang Zilin
Zhang Zilin (kinesisk: 张梓琳, pinyin: Zhāng Zǐlín, født 22. mars 1984 i Shijiazhuang i provinsen Hebei i Folkerepublikken Kina) er en kinesisk modell. Hun vant skjønnhetskonkurransen Miss World i 2007.
EF Education-EasyPost
EF Education-EasyPost er et UCI WorldTour-lag fra USA.
Historie
Laget ble etablert i 2005, men ble ikke profesjonelt før i 2007. Team Slipstream satset hardt mot 2008-sesongen, og hadde ambisjoner om å bli invitert til Tour de France. Den invitasjonen fikk de allerede til 2008-utgaven. Målet var også å bli et ProTour-lag fra 2009-sesongen. Flere etablerte ryttere som amerikanerne David Zabriskie og Christian Vande Velde fra CSC, newzealenderen Julian Dean fra Crédit Agricole, svenske Magnus Bäckstedt fra Liquigas og skotten David Millar fra Saunier Duval (som også er medeier) kom til laget før 2008-sesongen. De ble invitert til Giro d'Italia og tok sin første store seier i på lagtempoetappen. Senere på året markerte de seg i Tour de France med flere pallplasseringer og Christian Vande Velde som endte på fjerdeplass sammenlagt.
Laget drives av Slipstream Sports, et selskap som spesialiserer seg i markedsføring og utvikling av sport. Sommeren 2008 gikk Garmin inn som ny hovedsponsor, i tillegg var laget sponset av bl.a Chipotle, en restaurantkjede som spesialiserer seg i meksikansk mat og Holowesko Partners (tidligere H3O).
Før 2011-sesongen gikk Cervélo Cycles inn som delsponsor etter at Cervélo TestTeam ble lagt ned, og åtte av rytterne, blant andre Thor Hushovd og Gabriel Rasch, fulgte med.
Den tidligere profesjonelle syklisten Jonathan Vaughters er hovedmannen bak ideen til laget.
Før 2015-sesongen slo Garmin-Sharp seg sammen med det italienske laget Cannondale Pro Cycling.
To dager før starten av Tour de France 2016 kunngjorde Slipstream Sports at de hadde slått seg sammen med Drapac Capital Partners under det nye navnet Cannondale-Drapac Pro Cycling Team. Drapac Professional Cycling blir fra 2017 deres utviklingslag, med navnet Drapac-Pat's Veg.
Il Capitano – Trippelmorderen
Il Capitano – Trippelmorderen (originaltittel: Il Capitano) er en svensk-finsk biografisk dramafilm fra 1991 regissert av Jan Troell. Filmen er basert på Åmsele-drapene, som fant sted i Nord-Sverige i 1988. Hovedrollen som morderen Juha Valjakkala (i filmen kalt Jari) spilles av Antti Reini, mens hans venninne spilles av Maria Heiskanen.
EF Education-EasyPost
Historie
Under Vuelta a España 2017 fikk alle rytterne og støtteapparatet fristilt fra sine kontrakter fordi en forventet sponsor for 2018-sesongen trakk seg. Etter noen uker ble det klart at EF Education First kom inn som ny sponsor og majoritetseier.
Il Capitano – Trippelmorderen
Filmen var på forhånd omstridt i Sverige, særlig på grunn av frykten for grafsing i de etterlattes sorg. Flere ønsket å stoppe filmen.
Luol Deng
Tidlig liv
Loul Deng nedstammer som Dinka fra Sudan og er en av en søskenflokk på ni. Stammen er kjent for å lage noen av verdens høyeste personer.
Il Capitano – Trippelmorderen
Filmens regissør ble belønnet med både Amandaprisen og en Guldbagge. Han ble også tildelt Sølvbjørnen ved Filmfestivalen i Berlin. Filmen ble imidlertid ingen stor publikumssuksess i Sverige hvor den innbrakte 900,000 kroner på svenske kinoer.
Luol Deng
Tidlig liv
Da Deng var liten jobbet hans far, Aldo Deng, som transportminister for Sudan. Senere måtte Loul, sammen med hans familie, flykte til Egypt på grunn av den sudanske borgerkrigen. Da Loul Deng kom til egypt med hans familie, møtte han den gamle NBA-stjernen Manute Bol, forøvrig også en annen Dinka. Av Bol lærte Luol Deng og hans bror hvordan man spilte basketball. I 1993 fikk Deng-familien asyl i England. Da dro de til South Norwood i London.
Il Capitano – Trippelmorderen
Handling
Jari er en 22 år gammel småkriminell med emosjonelle problemer. Han vil tvinge til seg ømhet og respekt og mener han må ha makt over noen for selv å være noe. Minna er en ung og usikker jente som vil bli selvstendig. Hun prøver å komme seg unna Jari men klarer ikke å motstå ham. En sommernatt stjeler de to en sykkel. Handlingen får tragiske utfall for en familie på tre.
Luol Deng
Tidlig liv
I England utviklet Loul en interesse for fotball og basketball. Luols bror spiller nå profesjonelt basketball i England og enda to av hans søsken har spilt basketball på college i USA.
Il Capitano – Trippelmorderen
Priser og nominasjoner
Priser
Luol Deng
Tidlig liv
I 2007–2008-sesongen donerte Deng $50 (ca. 300 kroner) per scoring til «ninemillion.org», og $50 per scoring til «United Nations Foundation’s Nothing But Nets initiative».
Il Capitano – Trippelmorderen
Priser og nominasjoner
Nominasjoner
I Norge
VGs anmelder gav den terningkast fem og beskrev den som en «intenst laded» psykologisk thriller som treffer seeren som en «kule i mellomgulvet». Aftenpostens anmelder beskrev den som en «vellaget og seriøs roadmovie».
Luol Deng
Chicago Bulls
I samme året som Luol Deng ble trukket til Phoenix Suns ble han byttet, som nevnt tidligere, til Chicago Bulls. Deng ble fornøyd i klubben og han spiller fortsatt for Chicago Bulls. Det var en tid da Chicago Bulls hadde problemer med å sikre seg en kontrakt med stortalentet, men det hele løste seg til slutt da Bulls ga Deng en kontrakt der Deng blir lønnet mellom ti og 14 millioner dollar hvert år, noe som tilsvarer mellom 55 og 80 millioner kroner.
Egil Ulfstein
Egil Ulfstein (født 1. oktober 1971 i Ulsteinvik) er en norsk tidligere fotballspiller. Han er sønn av den tidligere Hødd-spilleren Jan Ulfstein.
Ulfstein spilte for klubbene Hødd, Viking og Brann. Han var i hovedsak forsvarsspiller, men spilte tidvis også på midtbanen. Han fikk med seg to landskamper for.
Høsten 1992 var han på prøvespill hos uten å bli tilbudt kontrakt.
Ulfstein er utdannet diplomøkonom og allerede før han la fotballskoene på hyllen hadde han begynt å jobbe i Terra Invest. Han har senere også blitt lokalpolitiker for Høyre.
Karelia
Republikken ligger mellom Østersjøen i sørvest og Kvitsjøen i nordøst. De store innsjøene Ladoga og Onega avgrenser republikken mot øst. Formelle grenser er mot Finland og de russiske føderasjonssubjektene Murmansk, Arkhangelsk, Vologda og Leningrad. Republikken er inndelt i 18 raiony (distrikt). Hovedstaden, Petrozavodsk, er republikkens administrative sentrum.
Historie
I middelalderen lå Karelen i utkanten av innflytelsessfæren til fyrstedømmet Novgorod. På 1200-tallet kom deler av området under svensk kontroll. I 1478 ble Novgorod underlagt fyrstedømmet Moskva, forløperen til det russiske imperiet, og Karelen ble svensk-russisk grenseland. I 1784 ble Petrozavodsk sentrum for en egen russisk provins.
Under den russiske revolusjonen tok bolsjevikene kontroll over området i april 1918, men den samme sommeren kom de nordlige delene under kontroll av utenlandske intervensjonsstyrker, fra Finland, USA, Storbritannia og Frankrike. Intervensjonsstyrkene trakk seg ut i 1920 og området kom igjen under sovjetisk kontroll.
Den 25. juli 1923 ble Den karelske autonome sovjetrepublikken etablert, underlagt Den russiske føderasjon. Etter vinterkrigen, den 31. mars 1940, ble Karelen en egen sovjetrepublikk Den karelsk-finske sosialistiske sovjetrepublikken (finsk Karjalais-Suomalainen Sosialistinen neuvostotasavalta). Det karelske neset ble innlemmet i denne republikken. Under andre verdenskrig ble store deler av republikken okkupert av Finland, i det som kalles den finske fortsettelseskrigen. Etter krigen ble Det karelske neset overført til Leningrad oblast. Karelen hadde status som sovjetrepublikk til den 16. juli 1956, da den ble innlemmet i Den russiske føderasjon igjen som en autonom republikk, og ordet "finsk" ble fjernet fra navnet.
Fra 1991 er republikken Karelia et føderasjonssubjekt i Den russiske føderasjon.
Brynjulf Bergslien
Brynjulf Larsen Bergslien (født 12. november 1830 på Voss, død 19. september 1898 i Christiania) var en norsk billedhugger og bror av maleren Knud Bergslien.
Brynjulf Bergslien er mest kjent for Karl Johan-monumentet på Slottsplassen i Oslo, men har flere andre kjente statuer rundt i hovedstaden, blant annet av Henrik Wergeland i Studenterlunden, Johannes Brun på Bankplassen og Peter Chr. Asbjørnsen på St. Hanshaugen. Han står også bak utformingen av Medaljen for lang og tro tjeneste.
Han er gravlagt på den nordre del i Vår Frelsers gravlund i Oslo.
Han fikk i 1901 oppkalt en gate i Homansbyen etter seg, Bergsliens gate. Bergslien ble ridder av St. Olavs Orden i 1875.
Lojo
Lojo er en tospråklig kommune med finsk som majoritetsspråk (94,4 %) og svensk som minoritetsspråk (4,2 %). Lojo har valgt å være tospråklig til tross for at den svenskspråklige andelen er lavere enn lovens minstekrav (6 %).